Rioača

Rioača () – miestas šiaurės rytų Kolumbijoje, Karibų jūros pakrantėje, prie Rančerijos upės. La Guachiros departamento centras. Jūrų uostas. 167,8 tūkst. gyventojų (2005 m.).

Miestas įkurtas 1535 m. Nikolauso Federmano. Iki tol čia gyveno indėnų vajuu gentys. Kolonijiniu laikotarpiu Rioača buvo svarbus perlų rinkimo centras. Todėl miestą neretai užpuldavo piratai, jų tarpe Frensis Dreikas (1596 m.). XVIII a. inkorporuota į Naujosios Granados vicekaralystę. 1964 m. tapo departamento centru.

Kolumbijos miestai